Таҥасымашын условийжым 3 апрельысе номерыште лудмек, самырык поэт шоналтен : «Ала мыламат шке вием терген ончыман?» Кужун ювалтыде, ик кечын редакцийыш ошкылын. Мыняр почеламутым намийымыжым ынде палаш ок лий, но кокытшо «Конкурс» рубрике дене 19 апрельыште савыкталтын. Авторын лӱмжым тыге ончыктеныт: «Юрий Чавайн, Йошкар-Ола, музыкальный училище». 26 майыште тышанак конкурслан темлыме «Тый кӧм вучет…» муро ното дене лектын. Мутшымат, семжымат Юрий серен.